ddrg/super_eurlex huggingface dataset:
Neuvoston päätös, tehty 20 päivänä maaliskuuta 2000, unionin erityistoimesta miinanraivausavun alalla tehdyn päätöksen 98/627/YUTP täydentämisestä



Virallinen lehti nro L 073 , 22/03/2000 s. 0002 - 0002



Neuvoston päätös, tehty 20 päivänä maaliskuuta 2000, unionin erityistoimesta miinanraivausavun alalla tehdyn päätöksen 98/627/YUTP täydentämisestä (2000/231/YUTP) EUROOPAN UNIONIN NEUVOSTO, joka ottaa huomioon 1 päivänä lokakuuta 1996 jalkaväkimiinoista hyväksytyn neuvoston yhteisen toiminnan 96/588/YUTP(1) ja erityisesti sen 8 artiklan yhdessä Euroopan unionista tehdyn sopimuksen 23 artiklan 2 kohdan kanssa, sekä katsoo seuraavaa: (1) Neuvosto on päätöksessä 98/627/YUTP(2) päättänyt, että Euroopan unionin olisi aloitettava unionin erityistoimi miinanraivausavun alalla. (2) Päätöksellä 98/628/YUTP(3) neuvosto pyysi Länsi-Euroopan unionia (WEU) toteuttamaan kyseisen toimen. (3) On tarpeen myöntää lisärahoitusta päätöksen 98/627/YUTP täytäntöönpanon jatkamista varten, ON PÄÄTTÄNYT SEURAAVAA: 1 artikla 1. Rahoitusohje päätöksen 98/627/YUTP täytäntöönpanosta aiheutuvien toimintamenojen kattamiseksi on 308133 euroa vuodelle 2000. 2. Tämä määrä lisätään päätöksessä 98/627/YUTP säädettyyn määrään. 2 artikla Tämä päätös annetaan tiedoksi WEU:lle Euroopan unionin asiakirjojen toimittamisesta WEU:lle 14 päivänä toukokuuta 1996 annettujen neuvoston päätelmien mukaisesti. 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan virallisessa lehdessä. Tehty Brysselissä 20 päivänä maaliskuuta 2000. Neuvoston puolesta J. Gama Puheenjohtaja (1) EYVL L 260, 12.10.1996, s. 1. (2) EYVL L 300, 11.11.1998, s. 1. (3) EYVL L 300, 11.11.1998, s. 2.
2000/229/EY: Komission päätös, tehty 7 päivänä maaliskuuta 2000, liittymistä valmistelevasta rakennepolitiikan välineestä annettavan yhteisön tuen kokonaismäärän ohjeellisesta jakamisesta edunsaajamaiden kesken (tiedoksiannettu numerolla K(2000) 552)



Virallinen lehti nro L 072 , 21/03/2000 s. 0021 - 0022



Komission päätös, tehty 7 päivänä maaliskuuta 2000, liittymistä valmistelevasta rakennepolitiikan välineestä annettavan yhteisön tuen kokonaismäärän ohjeellisesta jakamisesta edunsaajamaiden kesken (tiedoksiannettu numerolla K(2000) 552) (2000/229/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon liittymistä valmistelevasta rakennepolitiikan välineestä, jäljempänä "ISPA", 21 päivänä kesäkuuta 1999 annetun neuvoston asetuksen (EY) N:o 1267/1999(1) ja erityisesti sen 4 artiklan ensimmäisen kohdan, sekä katsoo seuraavaa: (1) Asetuksen (EY) N:o 1267/1999 1 artiklan 1 kohdan alakohdassa vahvistetaan luettelo ISPA:n edunsaajamaista. (2) Asetuksen (EY) N:o 1267/1999 4 artiklan 1 kappaleessa säädetään, että komissio jakaa ohjeellisesti ISPA:sta myönnettävän yhteisön kokonaistuen edunsaajamaiden kesken niiden väestömäärän, asukasta kohden ostovoimapariteettina ilmaistun bruttokansantuotteen (BKT) ja pinta-alan perusteella. Tätä jakoa voidaan tarkistaa saman artiklan 2 kappaleen mukaisesti. (3) Asetuksen (EY) N:o 1267/1999 15 artiklassa säädetään, että Euroopan unioniin liittyessään maa menettää oikeutensa ISPA:n tukeen ja näin vapautuvat varat jaetaan uudelleen muiden edunsaajamaiden kesken. (4) Tässä päätöksessä määrätyt toimenpiteet ovat liittymistä valmistelevan rakennepolitiikan välineen neuvoa antavan komitean lausunnon mukaiset, ON TEHNYT TÄMÄN PÄÄTÖKSEN: 1 artikla ISPA:sta annettavan yhteisön tuen kokonaismäärän ohjeellinen jako edunsaamaiden kesken vahvistetaan liitteessä. Ohjeellista jakoa tarkistetaan, jos jokin edunsaajamaa menettää oikeutensa ISPA:n tukeen liittymällä Euroopan unioniin. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä maaliskuuta 2000. Komission puolesta Michel Barnier Komission jäsen (1) EYVL L 161, 26.6.1999, s. 73. LIITE Liittymistä valmistelevasta rakennepolitiikan välineestä annettavan yhteisön tuen kokonaismäärän ohjeellinen jako edunsaajamaiden kesken >TAULUKON PAIKKA>
2000/203/EY, EHTY, Euratom: Komission päätös, tehty 24 päivänä helmikuuta 2000, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1999 sovellettavista korjauskertoimista (tiedoksiannettu numerolla K(2000) 423)



Virallinen lehti nro L 062 , 09/03/2000 s. 0041 - 0043



KOMISSION PÄÄTÖS, tehty 24 päivänä helmikuuta 2000, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1999 sovellettavista korjauskertoimista (tiedoksiannettu numerolla K(2000) 423) (2000/203/EY, EHTY, Euratom) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68(1) ja viimeksi muutettu asetuksella (EY, Euratom, EHTY) N:o 1238/1999(2), ja erityisesti sen liitteessä X olevan 13 artiklan toisen kohdan, sekä katsoo seuraavaa: (1) Neuvoston asetuksella (EY, Euratom, EHTY) N:o 2120/1999(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1999 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet. (2) Viime kuukausien aikana komissio on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti. (3) Olisi mukautettava 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1999 tiettyjä kyseisistä korjauskertoimista, koska, ottaen huomioon komission käytössään olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edellisen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1999 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 24 päivänä helmikuuta 2000. Komission puolesta Christopher PATTEN Komission jäsen (1) EYVL L 56, 4.3.1968, s. 1. (2) EYVL L 150, 17.6.1999, s. 1. (3) EYVL L 261, 7.10.1999, s. 1. (4) EYVL L 277, 28.10.1999, s. 37. LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
2000/196/EY: Komission päätös, tehty 22 päivänä helmikuuta 2000, valmisteen "Stevia rebaudiana Bertoni: kasvit ja kuivatut lehdet" markkinoille saattamisen kieltämisestä uuselintarvikkeena tai elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2000) 77) (Ainoastaan hollanninkielinen teksti on todistusvoimainen)



Virallinen lehti nro L 061 , 08/03/2000 s. 0014 - 0014



KOMISSION PÄÄTÖS, tehty 22 päivänä helmikuuta 2000, valmisteen "Stevia rebaudiana Bertoni: kasvit ja kuivatut lehdet" markkinoille saattamisen kieltämisestä uuselintarvikkeena tai elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2000) 77) (Ainoastaan hollanninkielinen teksti on todistusvoimainen) (2000/196/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97(1), ja erityisesti sen 7 artiklan, ottaa huomioon professori J. Geunsin (KUL:n kasvifysiologian laboratorio) Belgian toimivaltaisille viranomaisille 5 päivänä marraskuuta 1997 toimittaman hakemuksen, joka koskee valmisteen "Stevia rebaudiana Bertoni: kasvit ja kuivatut lehdet" markkinoille saattamista uuselintarvikkeena tai elintarvikkeiden uutena ainesosana, ottaa huomioon Belgian toimivaltaisten viranomaisten laatiman ensiarviointikertomuksen, jonka komissio toimitti kaikille jäsenvaltioille 18 päivänä elokuuta 1998, sekä katsoo seuraavaa: (1) Belgian toimivaltaisten viranomaisten laatimassa ensiarviointikertomuksessa pääteltiin, ettei tuotteelle pitäisi toimitettujen tietojen perusteella antaa markkinoille saattamista koskevaa lupaa. (2) Hakija toimitti ensiarvon jälkeen komissiolle lisäaineistoa, jonka komissio toimitti edelleen jäsenvaltioille ja elintarvikealan tiedekomitealle. (3) Täydentävä arvio suoritettiin asetuksen 7 artiklan mukaisesti. Elintarvikealan tiedekomitea antoi 17 päivänä kesäkuuta 1999 lausunnon, jossa asiallisesti vahvistettiin ensiarviointikertomuksen päätelmät. (4) "Stevia rebaudiana Bertoni: kasvit ja kuivatut lehdet" ovat asetuksessa (EY) N:o 258/97 tarkoitettu uuselintarvike. Koska ei ole osoitettu, että kyseinen tuote täyttää asetuksen 3 artiklan 1 kohdan vaatimukset, sen saattaminen yhteisön markkinoille on kiellettävä. (5) Tässä päätöksessä säädetyt toimenpiteet ovat pysyvän elintarvikekomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kielletään valmisteen "Stevia rebaudiana Bertoni: kasvit ja kuivatut lehdet" saattaminen yhteisön markkinoille elintarvikkeena tai elintarvikkeiden ainesosana. 2 artikla Tämä päätös on osoitettu professori J. Geunsille, KUL, Laboratory of Plant Physiology, Kardinal Mercierlaan 92, 3001 Heverlee, Belgia. Tehty Brysselissä 22 päivänä helmikuuta 2000. Komission puolesta Erkki LIIKANEN Komission jäsen (1) EYVL L 43, 14.2.1997, s. 1.
2000/166/EY: Komission päätös, tehty 23 päivänä helmikuuta 2000, uuden tehoaineen, kinoksifeenin, väliaikaisia lupia koskevan määräajan pidentämisestä (tiedoksiannettu numerolla K(2000) 479) (ETA:n kannalta merkityksellinen teksti)



Virallinen lehti nro L 052 , 25/02/2000 s. 0044 - 0044



KOMISSION PÄÄTÖS, tehty 23 päivänä helmikuuta 2000, uuden tehoaineen, kinoksifeenin, väliaikaisia lupia koskevan määräajan pidentämisestä (tiedoksiannettu numerolla K(2000) 479) (ETA:n kannalta merkityksellinen teksti) (2000/166/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 1999/80/EY(2), ja erityisesti sen 8 artiklan 1 kohdan neljännen alakohdan, sekä katsoo seuraavaa: (1) Direktiivissä 91/414/ETY (jäljempänä "direktiivi") säädetään kasvinsuojeluaineisiin lisättäväksi sallittuja tehoaineita koskevan yhteisön luettelon laatimisesta. (2) Dow Elanco on toimittanut Yhdistyneen kuningaskunnan viranomaisille 1 päivänä elokuuta 1995 kinoksifeeni-nimistä uutta tehoainetta koskevia asiakirjoja, jotta kyseinen tehoaine lisättäisiin direktiivin liitteessä I olevaan luetteloon. (3) Kinoksifeenin vaikutuksia ihmisten ja eläinten terveyteen arvioidaan hakijan ehdottamien käyttötarkoitusten osalta direktiivin 6 artiklan 2 ja 4 kohdan mukaisesti. Yhdistynyt kuningaskunta on toimittanut kertomuksen antavana jäsenvaltiona komissiolle 11 päivänä lokakuuta 1996 asianomaisen arviointikertomuksen. (4) Jäsenvaltiot ja komissio tarkastelevat kyseistä kertomusta pysyvässä kasvinsuojelukomiteassa sekä sen työryhmissä. (5) Kinoksifeenin osalta on pyydetty lisätietoja lintujen sekä lierojen lisääntymistoksisuudesta, biologisesta hajoamisesta sekä maaperään kertymisestä. (6) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot voivat pidentää kinoksifeenia sisältäville kasvinsuojeluaineille jo myönnettyjä väliaikaisia lupia enintään 24 kuukauden pituiseksi ajaksi tämän päätöksen päivämäärästä. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä helmikuuta 2000. Komission puolesta David BYRNE Komission jäsen (1) EYVL L 230, 19.8.1991, s. 1. (2) EYVL L 210, 10.8.1999, s. 13.
Neuvoston päätös,

tehty 22 päivänä toukokuuta 2000,

siviilikriisinhallintakomitean perustamisesta

(2000/354/YUTP)

EUROOPAN UNIONIN NEUVOSTO, joka

ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,

ottaa huomioon Euroopan yhteisön perustamissopimuksen ja erityisesti sen 207 artiklan,

sekä katsoo seuraavaa:

(1) Yhteisen ulko- ja turvallisuuspolitiikan ja erityisesti Euroopan unionista tehdyn sopimuksen 17 artiklassa tarkoitetun Euroopan yhteisen turvallisuus- ja puolustuspolitiikan lujittamiseksi Helsingissä 10 ja 11 päivänä joulukuuta 1999 kokoontunut Eurooppa-neuvosto pyysi puheenjohtajavaltiota yhdessä yhteisen ulko- ja turvallisuuspolitiikan korkeana edustajana toimivan neuvoston pääsihteerin kanssa jatkamaan yleisten asioiden neuvostossa työtä puheenjohtajavaltion selvityksen kaikista näkökohdista, siviilikriisinhallintakomitea mukaan luettuna.

(2) Lissabonissa 23 ja 24 päivänä maaliskuuta 2000 kokoontunut Eurooppa-neuvosto pyysi neuvostoa perustamaan joko ennen Feiran Eurooppa-neuvostoa tai sen aikana siviilikriisinhallintakomitean.

(3) Päätökset siviilikriisinhallinnan EY:n perustamissopimuksen mukaisista välineistä tehdään kyseisessä sopimuksessa määrättyjen menettelyjen mukaisesti.

(4) Helsingin Eurooppa-neuvosto korosti, että unionin on vahvistettava resurssiensa ja välineidensä reagointivalmiutta ja tehokkuutta sekä niiden yhteisvaikutusta.

(5) Tietojen vaihtaminen siviilikriisinhallinnan välineistä ja niiden yhteensovittaminen muun muassa helpottavat neuvoston pääsihteeristön koordinointijärjestelmän työtä. Koordinointijärjestelmän perustaminen vahvistettiin Helsingin Eurooppa-neuvostossa,

ON PÄÄTTÄNYT SEURAAVAA:

1 artikla

Perustetaan jäsenvaltioiden edustajista muodostuva siviilikriisinhallintakomitea.

2 artikla

Siviilikriisinhallintakomitea toimii neuvoston työryhmänä, ja se antaa kertomuksen pysyvien edustajien komitealle. Se hankkii tietoja sekä antaa suosituksia ja neuvoja siviilikriisinhallinnasta poliittisten ja turvallisuusasioiden väliaikaiselle komitealle ja muille asiaan kuuluville neuvoston elimille niiden toimivallan mukaisesti.

3 artikla

Tämä päätös tulee voimaan päivänä, jona se tehdään.

4 artikla

Tämä päätös julkaistaan virallisessa lehdessä.

Tehty Brysselissä 22 päivänä toukokuuta 2000.

Neuvoston puolesta

Puheenjohtaja

J. Gama
2000/481/EY: Komission päätös, tehty 14 päivänä heinäkuuta 2000, "RINAVE - Registro Internacional Naval, SA" -laitoksen hyväksymisestä neuvoston direktiivin 94/57/EY mukaisesti (tiedoksiannettu numerolla K(2000) 1876) (ETA:n kannalta merkityksellinen teksti) (Ainoastaan portugalinkielinen teksti on todistusvoimainen)



Virallinen lehti nro L 193 , 29/07/2000 s. 0091 - 0091



Komission päätös, tehty 14 päivänä heinäkuuta 2000, "RINAVE - Registro Internacional Naval, SA" -laitoksen hyväksymisestä neuvoston direktiivin 94/57/EY mukaisesti (tiedoksiannettu numerolla K(2000) 1876) (Ainoastaan portugalinkielinen teksti on todistusvoimainen) (ETA:n kannalta merkityksellinen teksti) (2000/481/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22 päivänä marraskuuta 1994 annetun neuvoston direktiivin 94/57/EY(1) ja erityisesti sen 4 artiklan 3 kohdan, sekä katsoo seuraavaa: (1) Direktiivin 94/57/EY 4 artiklan 3 kohdassa säädetään, että jäsenvaltiot voivat esittää komissiolle kolmen vuoden hyväksyntää koskevan pyynnön niiden laitosten osalta, jotka täyttävät kaikki liitteen vaatimukset, lukuun ottamatta liitteen jakson "yleiset määräykset" 2 ja 3 kohdassa tarkoitettuja vaatimuksia. (2) Portugali on esittänyt edellä mainitun direktiivin 4 artiklan 3 kohdan mukaisen kolmen vuoden hyväksyntää pyynnön laitoksen "RINAVE - Registro Internacional Naval, SA" osalta. (3) Komissio on tarkistanut, että "RINAVE - Registro Internacional Naval, SA" täyttää kaikki edellä mainitun direktiivin liitteen vaatimukset, lukuun ottamatta liitteen jakson "yleiset määräykset" 2 ja 3 kohdassa tarkoitettuja vaatimuksia. (4) Tämän direktiivin säännökset ovat direktiivin 94/57/EY 7 artiklassa tarkoitetun komitean lausunnon mukaisia, ON TEHNYT TÄMÄN PÄÄTÖKSEN: 1 artikla Hyväksytään "RINAVE - Registro Internacional Naval, SA" -laitos direktiivin 94/57/EY 4 artiklan 3 kohdan mukaisesti kolmeksi vuodeksi tämän päätöksen tekopäivästä alkaen. 2 artikla Tämän hyväksynnän vaikutukset koskevat ainoastaan Portugalia. 3 artikla Tämä päätös on osoitettu Portugalin tasavallalle. Tehty Brysselissä 14 päivänä heinäkuuta 2000. Komission puolesta Loyola De Palacio Varapuheenjohtaja (1) EYVL L 319, 12.12.1994, s. 20.
2000/457/YUTP: Neuvoston päätös, tehty 20 päivänä heinäkuuta 2000, demokraattisten voimien tukemisesta Jugoslavian liittotasavallassa hyväksytyn yhteisen kannan 1999/691/YUTP täytäntöönpanosta



Virallinen lehti nro L 183 , 22/07/2000 s. 0004 - 0004



Neuvoston päätös, tehty 20 päivänä heinäkuuta 2000, demokraattisten voimien tukemisesta Jugoslavian liittotasavallassa hyväksytyn yhteisen kannan 1999/691/YUTP täytäntöönpanosta (2000/457/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan, ottaa huomioon neuvoston 22 päivänä lokakuuta 1999 hyväksymän yhteisen kannan 1999/691/YUTP demokraattisten voimien tukemisesta Jugoslavian liittotasavallassa(1) ja erityisesti sen 1 artiklan, sekä katsoo seuraavaa: (1) Yhteisen kannan 1999/691/YUTP 1 artiklan mukaisesti Euroopan unioni on sitoutunut tukemaan Jugoslavian liittotasavallassa kaikkia voimia, jotka osoittavat olevansa täysin sitoutuneita demokraattisiin arvoihin. Tässä yhteydessä neuvosto teki päätöksen 2000/82/YUTP(2) edellä mainitun yhteisen kannan täytäntöönpanosta "Energiaa vastineeksi demokratiasta" -aloitteen osalta. (2) On syytä tukea Serbian tiettyjä demokraattisia kuntia toimittamalla niille asfalttia. Nämä toimitukset ovat osa "Energiaa vastineeksi demokratiasta" -aloitetta. Koska asfaltti on öljystä johdettu tuote, sen toimittaminen palvelee samaa poliittista päämäärää kuin mainittu aloite ja edunsaajat on valittu samoin perustein. (3) On siten tarpeen tehdä päätös kunnista, joita mainittu aloite ulotetaan koskemaan. (4) Yhteisön on toteutettava jäljempänä mainitun toimenpiteen toteuttamiseksi tarvittavat toimet, ON PÄÄTTÄNYT SEURAAVAA: 1 artikla Sallitaan öljyn ja öljytuotteiden toimitus, myynti tai vienti seuraaviin Serbian kuntiin osana yhteisen kannan 1999/691/YUTP 1 artiklassa tarkoitettua Jugoslavian liittotasavallan demokratisoitumisen tukemista: Cacak, Pancevo, Uzice, Kikinda, Arilje, Pozega, Presevo ja Sabac. 2 artikla Tätä päätöstä noudatetaan päivästä, jona se tehdään. 3 artikla Tämä päätös julkaistaan virallisessa lehdessä. Tehty Brysselissä 20 päivänä heinäkuuta 2000. Neuvoston puolesta Puhemies F. Parly (1) EYVL L 273, 23.10.1999, s. 1. (2) EYVL L 26, 2.2.2000, s. 1.
2000/582/EY: Päätös N:o 176, tehty 24 päivänä kesäkuuta 1999, toisessa jäsenvaltiossa oleskelusta syntyneiden kustannusten korvaamisesta jäsenvaltion toimivaltaisesta laitoksesta asetuksen (ETY) N:o 574/72 34 artiklan 4 kohdassa tarkoitetun menettelyn mukaisesti (96/249/EY)



Virallinen lehti nro L 243 , 28/09/2000 s. 0042 - 0042



Päätös N:o 176, tehty 24 päivänä kesäkuuta 1999, toisessa jäsenvaltiossa oleskelusta syntyneiden kustannusten korvaamisesta jäsenvaltion toimivaltaisesta laitoksesta asetuksen (ETY) N:o 574/72 34 artiklan 4 kohdassa tarkoitetun menettelyn mukaisesti (96/249/EY) (2000/582/EY) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka ottaa huomioon 14 päivänä kesäkuuta 1971 annetun neuvoston asetuksen (ETY) N:o 1408/71 sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä(1) 81 artiklan a alakohdan, jonka mukaan sen tehtävänä on käsitellä kaikki hallinnolliset kysymykset, jotka johtuvat asetuksen (ETY) N:o 1408/71 ja (ETY) N:o 574/72 säännöksistä, ottaa huomioon asetuksen (ETY) N:o 574/72 34 artiklan 4 kohdan, sekä katsoo seuraavaa: (1) Aloite asetuksen (ETY) N:o 574/72 34 artiklan 4 kohdassa tarkoitetun menettelyn soveltamiseksi kuuluu toimivaltaiselle laitokselle. (2) Tämän menettelyn tarkoituksena on hallinnollinen yksinkertaistaminen ja siinä suositaan nopeaa korvauksen maksamista vakuutetun hyväksi. (3) Tämän vuoksi olisi lisättävä mahdollisuutta käyttää tätä menettelyä kohottamalla 15 päivänä helmikuuta 1996 tehdyssä päätöksessä nro 161 säädettyä sen soveltamista koskevaa yleistä tasoa ja tämän seurauksena olisi korvattava kyseinen päätös. (4) Käsittelee asiaa asetuksen (ETY) N:o 1408/71 80 artiklan 3 kohdassa säädetyin edellytyksin, ON PÄÄTTÄNYT SEURAAVAA: 1. Asetuksen (ETY) N:o 574/72 34 artiklan 4 kohdan säännöksiä sovelletaan ainoastaan, jos väliaikaisesta oleskelusta syntyneet kokonaiskustannukset ovat vähemmän tai yhtä paljon kuin kunkin jäsenvaltion vahvistama määrä 1000 euron yleisen rajan sisällä. 2. Edellä 1 kohdassa tarkoitettujen säännösten soveltamiseksi kustannukset määrän muuntamiseen käytetään tarvittaessa korvauksen maksukuukautena voimassa olevaa muuntokurssia. 3. Tämä päätös, joka korvaa päätöksen nro 161, tulee voimaan sen kuukauden ensimmäisenä päivänä, joka seuraa sen julkaisemista Euroopan yhteisöjen virallisessa lehdessä. Hallintotoimikunnan puheenjohtaja Arno Bokeloh (1) EYVL L 149, 5.7.1971, s. 2.
Neuvoston päätös, tehty 18 päivänä syyskuuta 2000, sisämarkkinoilla toimivan yhdenmukaistamisviraston (tavaramerkit ja mallit) neljännen valituslautakunnan puheenjohtajan ja jäsenten nimittämisestä



Virallinen lehti nro C 277 , 29/09/2000 s. 0002 - 0002



Neuvoston päätös, tehty 18 päivänä syyskuuta 2000, sisämarkkinoilla toimivan yhdenmukaistamisviraston (tavaramerkit ja mallit) neljännen valituslautakunnan puheenjohtajan ja jäsenten nimittämisestä (2000/C 277/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1) ja erityisesti sen 120 ja 131 artiklan, ja ottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 11 päivänä heinäkuuta 2000 esittämät ehdokkaat, ON PÄÄTTÄNYT SEURAAVAA: 1 artikla 1. Nimitetään Christiane HOFFRICHTER-DAUNICHT, syntynyt Frankfurt am Mainissa (Saksa) 9 päivänä toukokuuta 1951, sisämarkkinoilla toimivan yhdenmukaistamisviraston (tavaramerkit ja mallit) neljännen valituslautakunnan puheenjohtajaksi viiden vuoden toimikaudeksi. 2. Nimitetään Tomás DE LAS HERAS LORENZO, syntynyt Entralassa (Espanja) 22 päivänä heinäkuuta 1951, ja Kathleen Francesca LEE, syntynyt Lontoossa (Yhdistynyt kuningaskunta) 10 päivänä lokakuuta 1949, sisämarkkinoilla toimivan yhdenmukaistamisviraston (tavaramerkit ja mallit) neljännen valituslautakunnan jäseniksi viiden vuoden toimikaudeksi. 2 artikla Sisämarkkinoilla toimivan yhdenmukaistamisviraston (tavaramerkit ja mallit) hallintoneuvosto vahvistaa 1 artiklan 1 ja 2 kohdassa tarkoitetun viiden vuoden toimikauden alkamispäivän. Tehty Brysselissä 18 päivänä syyskuuta 2000. Neuvoston puolesta Puheenjohtaja H. Védrine (1) EYVL L 11, 14.1.1994, s. 1.